Krõmske (Luhanski oblast)
Krõmske on küla Ukrainas Luhanski oblastis Novoaidari rajoonis, umbes 50 km kaugusel Luhanskist loodes. Krõmske asutati 1725. aastal. Siverskõi Donetsi paremkaldal asuva asula kõrgus merepinnast on 58 meetrit. 2001. aasta rahvaloenduse andmeil elas Krõmskes 1662 inimest, kellest 87,48% emakeeleks oli vene keel, 12,52% emakeeleks ukraina keel, asustustihedus 511 inimest ruutkilomeetri kohta. 2014. aasta kevadel alanud Donbassi sõja ajal on asula lähistel toimunud mitmeid relvastatud kokkupõrkeid valitsusvägede ja valitsusvastaste relvajõudude üksuste vahel.